Concessione di asylia a Teos da parte di Allaria
source date: 201 a.C. ca.
availability: Creative Commons Attributions-NonCommercial-ShareAlike 4.0 International License (https://creativecommons.org/licenses/by-nc-sa/4.0/)

Ἀλλαριωτᾶν. ἐπειδὴ Τήιοι φίλοι καὶ συγγενεῖς διὰ προγόνων ὑπάρχοντες ψάφισμα καὶ πρεσβευτὰς ἀπέστειλαν παρ’ ἁμὲ Ἀπολλόδοτον καὶ Κωλώτην, οἳ καὶ ἐπελθόντες ἐπὶ τὰν ἐκκλησίαν τάν τε φιλίαν καὶ οἰκειότατα τὰν ὑπάρχωσαν ἁμῖν ποτ’ αὐτὸς ἀνενηώσαντο καὶ τἄλλα διελέγησαν καλῶς καὶ ἐνδόξως περὶ τῶ θεῶ καὶ τᾶς καθιερώσιος τᾶς τε πόλιος καὶ τᾶς χώρας ἀκολούθως τοῖς ἐν τῶι ψαφίσματι κατακεχωρισμένοις, καὶ ἀξίων τάν τε φιλίαν καὶ τὰν εὔνοιαν διαφυλάσσοντας ἀεί τινος ἀγαθῶ παραιτίως γίνεσθαι τῶι δάμωι καὶ τὰ παρακαλώμενα ἐπὶ πλέον συναύξεν· ὁμοίως δὲ παρεκάλει καὶ Περδίκκας ὁ παρὰ τοῦ βασιλέως Φιλίππου πρεσβευτάς, οὐθὲν ἐλλείπων σπουδᾶς καὶ φιλοτιμίας· δεδόχθαι τοῖς κόσμοις καὶ τᾶι πόλει τῶν Ἀλλαριωτᾶν ἀποκρίνασθαι Τηίοις φίλοις καὶ οἰκείοις ἐῶσιν διότι τὸν Διόνυσον καὶ αὐτοὶ σεβόμεθα, καὶ τὸν Τηίων δᾶμον συγγενῆ ἐόντα ἀσπαζόμεθα καὶ ἐπαινῶμεν διότι καλῶς καὶ ἐνδόξως καὶ καταξίως τῶ θεῶ προέστακεν· ἕνεκεν ὧν καὶ παρ’ ἁμῶν τὰ καλὰ καὶ τίμια δίδοται τῶι θεῶι, καὶ Τηίων τάν τε πόλιν καὶ τὰν χώραν ἀνίεμεν ἱερὰν καὶ ἄσυλον νῦν τε καὶ εἰς τὸν ἄλλον χρόνον πάντα, καὶ πειρασόμεθα ἀεί τινος ἀγαθῶ παραίτιοι γίνεσθαι καὶ κοινᾶι καὶ ἰδίαι· ἐάν τέ τινες ἄγωσιν Τηίως ἢ τὸς κατοικόντας παρ’ αὐτοῖς, οἱ κόσμοι καὶ ἄλλος ὁ βωλόμενος Ἀλλαριωτᾶν ἢ Τηίων ἀφελόμενοι καὶ ἀποδιδόντες τοῖς ἀδικημένοις κύριοι ἔστων.

Il documento di Allaria, appartenente alla serie di concessioni di asylia a Teos da parte di numerose città (cf. Rigsby, Asylia, pp. 280-325), si configura come un decreto della città preceduto dall’intestazione Ἀλλαριωτᾶν, aggiunta da Teos al momento dell’iscrizione su pietra del testo. Nella sezione in cui vengono esposte le motivazioni del decreto (ll. 2-17) emerge come l’ekklesia di Allaria si occupi dell’accoglienza degli ambasciatori, costituendo l’interfaccia della polis nelle relazioni con l’estero.

La formula di mozione, che segue alle linee 17-18, mostra i cosmi e la polis di Allaria in qualità di istituzioni preposte alla deliberazione, come avviene anche nel decreto IC II 1 2 B. I cosmi di Allaria, inoltre, ricorrono anche nella sezione finale del decreto, dove vengono designati come responsabili del recupero e della restituzione degli eventuali abitanti di Teos sequestrati dai concittadini, attività in cui hanno però pari autorità di chiunque altro lo desideri (ll. 29-30, οἱ κόσμοι καὶ ἄλλος ὁ βωλόμενος Ἀλλαριωτᾶν).

Elementi istituzionali o altri termini rilevanti: dokeo, ekklesia, kosmos, polis.

Edd. LBW 73; Cauer 1877, n. 58; Michel, Recueil 59; SGDI 5179; IC II 1 1* ; Teos 3; Rigsby, Asylia 151.

Cf. Curty 1995, n. 43h.